Ինչ խոսք, ֆիլմ դիտելու համար սայլակով դահլիճ հնարավոր է մտնել, սակայն ներսում աստիճաններ են, ու սայլակ օգտագործող մարդը ստիպված կլինի ընդհանուր շարքերից դուրս՝ միջանցքից հետևել ֆիլմին: Անմատչելի աանհանգույց հասնելու համար էլ նախ պետք է կարողանալ հաղթահարել նկուղային հարկ տանող աստիճանները: Իսկ տեսողության խնդիր ունեցող մարդիկ նորաբաց կինոթատրոնում անելիք չեն ունենա, քանի որ բրայլյան համակարգով ցուցանակներ չկան, դահլիճների աթոռների համարները ևս բրայլյան այբուբենով չեն, չկա տիֆլոթարգմանություն: Աշխատակիցը սակայն, հուսադրում է` ասելով, որ իրենք տեխնիկապես շատ հարուստ են, ու հսկա կինոթատրոնը վերակառուցելու դժվարին աշխատանքի կողքին այդ մանրուքները լրացնելը ժամանակի հարց է: